Yves Chauvin

Yves Chauvin (født 10. oktober 1930 Menen i Flandern, død 27. januar 2015 i Tours i Frankrike) var en fransk kjemiker ved Institut Français du Pétrole i Rueil-Malmaison i Frankrike.

Han mottok Nobelprisen i kjemi i 2005 sammen med Robert H. Grubbs og Richard Schrock, for utviklingen av metatese-metoden innen organisk syntese.

Liv og virke

Bakgrunn
Yves Chauvin bler født i Belgia av franske foreldre, begge fra veletablerte familier i Beaumont-la-Ronce, en landsby i Tours-regionen, hvor Yves Chauvin tilbrakte sine barndomsferier med sine søskenbarn i besteforeldrenes hus. Faren arbeidet som elektrisk ingeniør.

Han fullførte sine studier ved École Supérieure de Chimie Industrielle de Lyon (sebnere kalt CPE Lyon) og ble uteksaminert derfra i 1954.

Karriere
Han tilbrakte nesten hele sitt vitenskapelige liv ved Institut Français du Pétrole (IFP) i Rueil-Malmaison nær Paris. Han trakk seg tilbake derfra på midten av 1990-tallet skjønt var så i mange år Directeur de recherche honoraire (æresforskningsdirektør). 

Han var medlem av Académie des sciences fra 1996.

Lite er kjent om Chauvins liv, vitenskapsmannen levde et tilbaketrukket liv i Tours. Han var gift, kona døde i 2004. Chauvin døde 28. januar 2015 i Tours i en alder av 84 år.

Forskning
I 1970 beskrev Chauvin først i detalj olefinmetatese, der olefiner (alkener) syntetiseres fra andre olefiner. Det var først i 1990 at Richard R. Schrock lyktes i å utvikle en kjemisk definert katalysator for denne prosessen. Etter at Robert Grubbs utviklet den luftstabile Grubbs-katalysatoren to år senere, kom den i bruk i kjemisk industri.

I desember 2005 delte Chauvin Nobelprisen i kjemi med Schrock og Grubbs for disse funnene.

I en første uttalelse beskrev Chauvin tildelingen av Nobelprisen til ham som «ekstremt pinlig» og kunngjorde at han ikke ville delta på prisutdelingen den 10. desember 2005 i Stockholm.  Han deltok imidlertid likevel på seremonien, og holdt tidligere sin Nobelforelesning den 8. desember 2005 ved Stockholms universitet.

Referanser

Eksterne lenker 

Franske kjemikere
Franske nobelprisvinnere
Nobelprisvinnere (kjemi)
Medlemmer av Det franske vitenskapsakademiet